ΣΗΜΕΙΑ ΣΤΙΞΗΣ

|  |
| --- |
| **ΕΙΣΑΓΩΓΙΚΑ** |

* **κείμενο που έχει διατυπωθεί από κάποιον άλλο ομιλητή / γράφοντα** *π.χ.* «Ό,τι έπρεπε να λάβουμε υπόψη μας το λάβαμε» είπε εκείνη και αποχώρησε.
* **ειδικοί όροι, ορολογία**
* **λέξεις  με  μεταφορική  σημασία**,

π.χ. *«Βόμβα»  στον  τηλεοπτικό  χώρο :παραιτήθηκαν 20 στελέχη. - Γερή «γροθιά» δέχτηκε ο αθλητισμός προχθές την Κυριακή από τη δράση ταραχοποιών στοιχείων στα γήπεδα.*

* **φράσεις ή λέξεις που χρησιμοποιούνται  ειρωνικά από τον πομπό,** π.χ*. Για «παραθερισμό» στα ξερονήσια έστελνε η δικτατορία τους αντιπάλους της, όταν δεν τους «περιποιόταν» σε ανήλιαγα κελιά.*
* **φράσεις ή λέξεις που δε χρησιμοποιούνται με το συνηθισμένο τους νόημα (μια λέξη αργκό, ξένες λέξεις, αρχαιοπρεπείς εκφράσεις),** π.χ. Ο αρχαιοκάπηλος που πιάστηκε θεωρείται από τους αστυνομικούς «λαβράκι».
* **δηλώνουν αποστασιοποίηση του γράφοντος από τα γραφόμενα ή απαξίωση μιας έννοιας** π.χ.: *Περιορισμένα «κέρδη» άφησε στο λαό μας η μεταναστευτική πολιτική που ακολούθησε ως τώρα.*
* **λέξεις που δηλώνουν αμφισβήτηση,** π.χ. *Έτσι, οι ντόπιοι πληθυσμοί σ’ αυτές τις χώρες του πλανήτη, έπεσαν θύματα της απληστίας των «πολιτισμένων» λευκών.*
* **δηλώνουν  έμφαση**, π.χ. *Αρχίζω την κάθε μέρα μου προφέροντας τη λέξη «Ελευθερία».*
* **για τίτλους ή επωνυμίες :** *π.χ. Διάβασα χτες στην* ***«****Ελευθεροτυπία****»*** *ένα ενδιαφέρον άρθρο.*
* **εκφράζει θαυμασμό, έκπληξη ή έντονο συναίσθημα** (χαρά, φόβο, πόνο κ.ά.)

 π.χ. *Παιδί με αναπηρία πρώτευσε στις εξετάσεις!*

* **δηλώνει την αποδοχή, την επιδοκιμασία και τη θετική γενικά στάση του ομιλητή στα λεγόμενα** π.χ. Η εξωτερική μας πολιτική στην Κοινότητα απέδωσε επιτέλους καρπούς!
* **δηλώνει την υπερβολή**  π.χ. 24  ώρες βάδιζε ασταμάτητα για να φτάσει στον προορισμό του!
* **δηλώνει την αποδοκιμασία, απόρριψη και αρνητική στάση του ομιλητή** π.χ. Η Τουρκία  έμμεσα  απειλεί  με  πόλεμο  την  Ελλάδα, αν δεν  γίνει  δεκτή  στην Κοινότητα!
* **για να εκφραστεί έμμεσα η απορία ή η αμφιβολία / δυσπιστία του πομπού** (το θαυμαστικό μέσα σε παρένθεση), π.χ. Λέει πως ανέβηκε σε μια ώρα (!) στην Πάρνηθα.

|  |
| --- |
| **ΘΑΥΜΑΣΤΙΚΟ** |

|  |
| --- |
| **ΑΠΟΣΙΩΠΗΤΙΚΑ** |

* **εκφράζουν προβληματισμό** π.χ.: *Δεκαετίες ολόκληρες, τούτη η χώρα διατηρεί το θλιβερό παγκόσμιο ρεκόρ να είναι πρώτη σε αριθμό τροχαίων ατυχημάτων και δυστυχημάτων, να έχει πάντα τους περισσότερους νεκρούς και τραυματίες από οποιαδήποτε άλλη χώρα έχει...αυτοκίνητα.*
* **δηλώνουν  ειρωνεία ή  αμφισβήτηση** π.χ. *Ο… ευγενέστατος αυτός κύριος μας έβρισε χυδαία.*
* **(πριν από λέξη ή φράση) προαναγγέλουν αστεϊσμό ή παραδοξολογία.** π.χ. *Για να αδυνατίσετε, τρώτε… ένα καρβέλι την ημέρα.*
* **για να εκφραστεί συγκίνηση,** π.χ.: *Μέσα στην πικρή μοναξιά της φυλακής, έφερε ξάφνου στο μυαλό του τους πολιτικούς κρατούμενους άλλων εποχών…κι ένιωσε παράξενα συντροφευμένος για λίγο.*
* **στιγμιαία παύση της ανάγνωσης πριν από ένα στοιχείο του μηνύματος στο οποίο πρέπει  ο  αναγνώστης  να  εστιάσει  την  προσοχή  του,**  π.χ.: *Γλώσσα  είναι…ολόκληρος ο λαός σύμφωνα με τους Φλαμανδούς.*
* **φανερώνουν παράλειψη, όταν ο πομπός δεν επιθυμεί να ολοκληρώσει τη φράση του ή επειδή διακόπηκε ή επειδή, λόγω συγκίνησης, δεν μπορεί να συνεχίσει**.π.χ. *Τι περίπατος στο βουνό ήταν αυτός …*
* **δηλώνουν κάποιο υπονοούμενο το οποίο πρέπει να συμπεράνει ο αναγνώστης,** π.χ.: *Παρά  τα  όσα  είχαν  ανακοινωθεί,  ο  υπουργός  δεν  παραβρέθηκε  στη συνάντηση των συνδικαλιστών…*

* **εκφράζουν προβληματισμό** π.χ. Γιατί άραγε επιλέχτηκε μια εικόνα ως αφόρμηση και όχι ένα κείμενο;
* **για να εκφραστεί η πρόθεση του γράφοντος να ευαισθητοποιήσει και να αφυπνίσει τον αναγνώστη,** π.χ. Δεν είναι καιρός να συνειδητοποιήσουμε ότι η βλάβη στο φυσικό περιβάλλον είναι παράλληλα και ηθική βλάβη;
* **για να εκφράσει ο πομπός εντονότερα μια προτροπή ή μια παράκληση, με αποτέλεσμα να γίνεται το ύφος πιο ζωηρό ή να διατυπώνεται πιο ευγενικά,** π.χ. Δεν πρέπει οι νέοι να συμμετέχουν ενεργητικά στις κοινωνικές διαδικασίες;
* **για ειρωνεία,** π.χ. Τέτοια ανασφάλεια νιώθουμε πια ως εθνικό σύνολο;
* **το ερωτηματικό σε παρένθεση (;) δείχνει ειρωνεία ή την αμφιβολία μας για την αξιοπιστία για κάτι που αναφέρουμε,** π.χ. Καμάρωνε που ήταν ο καλύτερος (;)ποδοσφαιριστής.

|  |
| --- |
| **ΕΡΩΤΗΜΑΤΙΚΟ** |

|  |
| --- |
| **ΑΝΩ ΚΑΙ ΚΑΤΩ ΤΕΛΕΙΑ** |

* **μπαίνουν πριν από τον ευθύ λόγο που τίθεται σε εισαγωγικά,** π.χ. Ο πρύτανης του Πανεπιστημίου δήλωσε: «Είμαι ιδιαίτερα συγκινημένος που βρίσκομαι εδώ».
* **μπαίνουν πριν από την παράθεση όρων,** π.χ. Του αρέσουν όλα τα αθλήματα: το μπάσκετ, το ποδόσφαιρο, η κολύμβηση, το τένις…
* **όταν πρόκειται να επεξηγήσουμε αυτό που προηγείται**, π.χ. Ένα είναι το δίλημμα που τίθεται: περιβάλλον ή ανάπτυξη;
* **όταν η φράση που ακολουθεί συνδέεται με την προηγούμενη με σχέση αιτίου-αποτελέσματος,** π.χ. Στην εποχή μας η συνεργασία μεταξύ των λαών συνιστά μονόδρομο: τα σύγχρονα προβλήματα ξεπερνούν κατά πολύ τα εθνικά σύνορα.

|  |
| --- |
| **ΔΙΠΛΗ ΠΑΥΛΑ*** απομονώνεται ένα μέρος της φράσης το οποίο αποτελεί **απαραίτητη παρεμβολή**, **σχολιασμό** στη συνέχεια του λόγου.
* το μέρος που εμπεριέχεται στη διπλή παύλα **επεξηγεί, δικαιολογεί, αναλύει, ερμηνεύει, συμπληρώνει όσα προηγήθηκαν.** [Το ίδιο ακριβώς συμβαίνει και στην παρένθεση με τη διαφορά ότι το περικλειόμενο σε αυτήν είναι μια πρόσθετη πληροφορία.]
* μετά τη διπλή παύλα το νόημα και η σύνταξη συνεχίζονται σαν να μην υπήρχε η παρεμβολή.
 |